**Εγχειρίδιο χρήσης του Έξυπνου Σπιτιού**

**Το πλήρες εγχειρίδιο για τις λειτουργίες του Έξυπνου Σπιτιού από την πλευρά του χρήστη**

**Περιεχόμενα**

[Πρόλογος 3](#_Toc506824569)

[Ξεκινώντας 4](#_Toc506824570)

[Σαλόνι 5](#_Toc506824571)

[Control Panel 5](#_Toc506824572)

[Κουζίνα 5](#_Toc506824573)

[Έξυπνο Ψυγείο 5](#_Toc506824574)

[Υπνοδωμάτιο 6](#_Toc506824575)

[Έξυπνη Ντουλάπα 6](#_Toc506824576)

[Κινητό 6](#_Toc506824577)

[Επίλογος 7](#_Toc506824578)

# Πρόλογος

Το έξυπνο σπίτι πρόκειται για μια από τις σημαντικότερες πτυχές του Internet of Things. Μέσα σε αυτό το πλαίσιο της τεχνολογικής εξέλιξης πολλές ηλεκτρικές συσκευές γίνονται έξυπνες με την έννοια του ότι μπορούμε να αλληλεπριδράσουν με το χρήστη με κάποιον έξυπνο τρόπο. Η ιδέα του έξυπνου σπιτιού γεννήθηκε συλλέγοντας ένα σύνολο από συσκευές στο υπερσύνολο μιας κατοικίας. Έτσι λοιπόν αρκεί μόνο να έχουμε σύνδεση στο διαδίκτυο στην κατοικία και όλες οι έξυπνες συσκευές μας είναι ικανές να επικοινωνούνε μαζί μας αλλά και μεταξύ τους. Το παρόν έξυπνο σπίτι έχει διάφορες έξυπνες συσκευές με σημαντικότερες την έξυπνη ντουλάπα, και το έξυπνο ψυγείο. Πέρα από αυτές υπάρχουν διάφοροι αυτοματισμοί όσον αφορά τα φώτα τον κλιματισμό και άλλες ενέργειες τις οποίες μπορεί ο χρήστης να ελέγχει με τη βοήθεια του διαδικτύου μέσα από τον υπολογιστή χωρίς να χρειάζεται η φυσική του παρουσία εντός της κατοικίας. Οι διάφορες αυτές λειτουργίες και καινοτομίες θα αναλυθούν εκτενώς στα πλαίσια αυτού του εγχειριδίου.

# Ξεκινώντας

Εκκινώντας την εφαρμογή ο χρήστης βρίσκεται απευθείας στο σαλόνι της κατοικίας. Από εκεί όπως και σε κάθε δωμάτιο αριστερά και δεξιά της οθόνης υπάρχουν κάποια λευκά κουμπιά τα οποία πατώντας επιτρέπουν την μεταφορά του χρήστη σε κάποιο άλλο δωμάτιο και αντίστοιχα στο δωμάτιο εκείνο υπάρχουν κουμπιά στα ίδια σημεία για τα άλλα δύο δωμάτια εκτός από αυτό που βρίσκεται ο χρήστης. Το κάθε δωμάτιο περιέχει διάφορες συσκευές στις οποίες μπορεί να δει διάφορες αλλαγές ελέγχοντας τες μέσω του control panel. Το control panel είναι διαθέσιμο στην αρχική θέση δηλαδή το σαλόνι το οποίο μπορεί ο χρήστης να χρησιμοποιήσει πατώντας πάνω στο πληκτρολόγιο που βρίσκεται στο σαλόνι κάτω από την τηλεόραση. Με το πάτημα αυτό εμφανίζεται ένα νέο παράθυρο μέσω του υπολογιστή (οι λειτουργίες εντός αυτού του παραθύρου εξηγούνται στην ενότητα Control Panel).

# Σαλόνι

Το σαλόνι όπως προαναφέρθηκε είναι η αφετηρία της εφαρμογής. Το σαλόνι από έξυπνες συσκευές έχει την τηλεόραση, το καλοριφέρ, το air condition, το ηχοσύστημα αλλά εμπεριέχει και τον υπολογιστή μέσω του οποίου μπορεί να γίνει πρόσβαση στο control panel για την προσομοίωση απομακρυσμένης χρήσης όλων αυτών τον συσκευών που αναφέρθηκαν. Επίσης όπως κάθε δωμάτια έχει αριστερά και δεξιά κουμπιά μετάβασης σε άλλους χώρους. Με το πάτημα του αριστερού κουμπιού (Bedroom) ο χρήστης μεταβαίνει στο υπνοδωμάτιο ενώ με το δεξί κουμπί (Kitchen) στην κουζίνα.

# Control Panel

Το control panel περιέχει ονομαστικά όλες τις έξυπνες λειτουργίες με τις οποίες μπορεί ο χρήστης απομακρυσμένα από τον υπολογιστή να κάνει αλλαγές εντός της κατοικίας όπως να ανάψει τα φώτα και άλλα. Το μόνο που έχει να κάνει είναι να ‘τσεκάρει’ το κουτάκι δίπλα από την λειτουργία ώστε να την ενεργοποιήσει είτε να το ‘ξετσεκάρει’ για να την απενεργοποιήσει. Συγκεκριμένα στον χρήστη δίνεται η δυνατότητα να ανάψει τα φώτα για κάθε ένα από τα τρία δωμάτια ξεχωριστά (σαλόνι, κουζίνα, υπνοδωμάτιο) αλλά και να ανάψει και να σβήσει το καλοριφέρ σε αυτούς τους χώρους. Για το υπνοδωμάτιο και το σαλόνι υπάρχει η δυνατότητα απομακρυσμένης χρήσης του air condition, στη συγκεκριμένη κιόλας περίπτωση το control panel με ευφυή τρόπο απαγορεύει την ταυτόχρονη χρήση καλοριφέρ και air condition στον ίδιο χώρο αυτόματα. Επίσης ο χρήστης μπορεί να ανοίξει και να κλείσει την τηλεόραση αλλά και το ηχοσύστημα το οποίο υπάρχει στο σαλόνι. Για κάλε λειτουργία που χρησιμοποιεί ο χρήστης μπορεί να δει και το ανάλογο αποτέλεσμα μέσα στο σπίτι αυτή η διαδικασία είναι αυτόματη.

# Κουζίνα

Όπως και σε όλα τα υπόλοιπα δωμάτια έτσι και στην κουζίνα υπάρχουν αριστερά και δεξιά δύο πλήκτρα μετάβασης ένα για το κάθε άλλο δωμάτιο. Ο χρήστης όταν βρίσκεται στην κουζίνα μπορεί να αλληλεπιδράσει με το έξυπνο ψυγείο πατώντας στο μπλε πλαίσιο πάνω στη μεγάλη του οθόνη. Με το που γίνει αυτή η ενέργεια ένα νέο παράθυρο θα εμφανιστεί μέσω του οποίου ο χρήστης μπορεί να διαχειριστεί το έξυπνο ψυγείο.

# Έξυπνο Ψυγείο

Το μοντέλο του έξυπνου ψυγείου είναι το S-SeriesF760 του οποίου υπάρχει ξεχωριστό αναλυτικό εγχειρίδιο για τη χρήση του, επομένως εδώ θα αναφερθούν μερικά μόνο βασικά στοιχεία του. Το παράθυρο το οποίο εμφανίζεται περιέχει την αρχική οθόνη του συστήματος διεπαφής. Από εκεί ο χρήστης μπορεί να χρησιμοποιήσει όλες τις διαφορετικές λειτουργίες που του παρέχονται και βρίσκονται στο πάνω μέρος της γραμμής εντολών καθώς και τα πλήκτρα διεπαφής home και back. Ακόμη το έξυπνο ψυγείο είναι φτιαγμένο τρόπο τέτοιο που επικοινωνεί με το smartphone του χρήστη και θα αναλυθεί παρακάτω.

# Υπνοδωμάτιο

Το υπνοδωμάτιο αποτελεί το τρίτο και τελευταίο δωμάτιο του έξυπνου σπιτιού το οποίο φέρει έξυπνες συσκευές. Πέρα από τις διάφορες λειτουργίες μέσω του control panel βασική συσκευή αποτελεί η έξυπνη ντουλάπα. Ο χρήστης αποκτά πρόσβαση σε αυτή επιλέγοντας το κοκκινωπό πλαίσιο πάνω της. Με αυτό τον τρόπο εμφανίζεται ένα νέο παράθυρο του οποίου η λειτουργία αναλύεται παρακάτω.

# Έξυπνη Ντουλάπα

Όταν γίνεται εκκίνηση της έξυπνης ντουλάπας εμφανίζεται ένα παράθυρο το οποίο περιέχει μια εικόνα του εσωτερικού της ντουλάπας στο αριστερά μέλος ενώ στο δεξιά υπάρχει η δυνατότητα ο χρήστης να ζητήσει από τη ντουλάπα να του προτείνει κάποιο ντύσιμο ανάλογα και με την περίσταση που επιθυμεί. Ο χρήστης χρειάζεται μόνο να επιλέξει ένα από τα είδη ντυσίματος καθημερινό, επίσημο, αθλητικό, εργασίας και το φύλο του. Όσον αφορά το φύλο, είναι προεπιλεγμένο το αρσενικό (μαύρο πλαίσιο) και με το πάτημα του γυναικείου αυτό αλλάζει. Αν τελικά επιλεγεί ένα είδος ντυσίματος και το κατάλληλο φύλο εμφανίζεται μια εικόνα με κάποιο μοντέλο να φοράει το συγκεκριμένο σύνολο.

# Κινητό

Σε όποιο δωμάτιο και αν βρίσκεται ο χρήστης υπάρχει η εικόνα ενός smartphone στο κάτω δεξιά μέρος της οθόνης. Επιλέγοντας το ο χρήστης, εμφανίζεται ένα παράθυρο με το κινητό να βρίσκεται ήδη στην εφαρμογή απομακρυσμένου ελέγχου για το έξυπνο ψυγείο S-SeriesF760. Εκεί ο χρήστης μπορεί να επιλέξει μεταξύ τριών διαφορετικών πλήκτρων για την λειτουργία που επιθυμεί να χρησιμοποιήσει. Ονομαστικά οι λειτουργίες είναι οι εξής: Έλεγχος Εσωτερικού Ψυγείου, Προϊόντα που τελειώνουν, Εκπτώσεις. Η επεξήγηση των εντολών αυτών βρίσκονται στο εγχειρίδιο για το έξυπνο ψυγείο S-SeriesF760.

# Επίλογος

Όλες αυτές οι καινοτομίες που περιγράφηκαν παραπάνω μας δείχνουν πως η τεχνολογία έχει εισβάλλει για τα καλά στις ζωές μας κάνοντας βασικές καθημερινές μας εργασίες πολύ πιο εύκολες. Για την εξοικείωση του χρήστη με τις τεχνολογίες αυτές τον προτρέπουμε να ανατρέξει στα κατάλληλα εγχειρίδια για όλες τις απορίες του. Αν και πρόκειται για εφαρμογές και λειτουργίες οι οποίες είναι δομημένες με τρόπο απλό και προσιτό προς όλο τον κόσμο είναι καλό να διασαφηνίζονται οι επιμέρους λεπτομέρειες χρήσης και συντήρησης για την ομαλότερη λειτουργία.